
[bookmark: _Toc75527081][bookmark: _Toc239150207]ЗАЕТОСТ, СОЦИАЛНИ ВЪПРОСИ И ГРАЖДАНСТВО

· Стратегия за борба с расизма

	Докладчик
	Pascal DEBAY (група „Работници“ — FR)


	Отправни документи
	COM(2026) 12 final
EESC-2026-01034-00-00-AC



Основни аспекти

ЕИСК:

· настоява изпълнението на Стратегията за борба с расизма за периода 2026—2030 г. да бъде подкрепено от истинска политическа воля предвид влошаването на положението с расизма в ЕС;
· очаква стратегията да насърчи както ЕС, така и институциите на държавите членки да подновят усилията си в борбата с расизма и структурната дискриминация със стриктна оценка на действията и резултатите;
· изразява дълбока загриженост относно увеличаването на расистките действия, враждебността, подхранвана от политически дискурс, изказванията, проповядващи вражда и омраза, и ксенофобията, които засягат по-специално малцинствата, мигрантите и уязвимите групи;
· счита, че насърчителните цели без задължения или мониторинг ограничиха ефективността на предишната стратегия за борба с расизма, и призовава за обвързващи механизми в новата стратегия, включително общи показатели, периодично докладване и обвързано с условия финансиране;
· отбелязва засилването на прилагането на съществуващото законодателство за борба с дискриминацията и призовава за ефективни, пропорционални и възпиращи санкции, както и за активно използване на производствата за установяване на нарушения от страна на Комисията;
· насърчава държавите членки да приемат всеобхватни национални планове със срокове, показатели и докладване и да определят национални координатори с ясни мандати и подходящи ресурси;
· подчертава необходимостта от включване на борбата с расизма в цялото общество чрез осигуряване на дългосрочно финансиране за гражданското общество и целенасочени инвестиции за справяне с първопричините за него;
· подкрепя по-нататъшни действия, основани на данни, включително проучвания относно рисковете от дискриминация в областта на жилищното настаняване, и призовава за тестване за установяване на дискриминация и политики за предотвратяване и санкциониране на неравния достъп до жилищно настаняване;
· призовава за по-добро отчитане на неравнопоставеността в здравеопазването, за да се гарантира равен достъп до качествено здравеопазване, особено за уязвимите и малцинствените групи, включително жените мигранти;
· подчертава значението на образованието по отношение на преодоляването на историческите първопричини за расизма, като препоръчва актуализирани учебни програми, обучение на учителите и отворен подход към историята на колониализма и робството в Европа;
· подкрепя засилването на събирането и анализа на данни, включително чрез Евростат и FRA, и сътрудничеството с националните институции за правата на човека, за да се наблюдават тенденциите и да се предвиждат рисковете;
· призовава за по-решителни действия за борба с расизма на работното място, като се насърчава колективното договаряне за разглеждане на мерките за борба с дискриминацията, правилата на дружествата и инициативите за обучение;
· приветства увеличеното финансиране от ЕС за борба с расизма, като същевременно призовава за по-ясно разпределение и евентуално допълнителни ресурси в следващия бюджет на ЕС;
· подкрепя справедливостта между поколенията и правата на децата, като призовава за политики, които насърчават равните възможности и социалната мобилност за младите хора от малцинствен произход;
· изразява загриженост относно увеличаването на омразата онлайн и призовава за по-строго наблюдение на платформите, действия срещу алгоритмите, засилващи омразата, и по-строго прилагане на законодателството на ЕС в областта на цифровите технологии.

	За контакт
	Jean-Marie Rogue

	Тел.
	+32 25468909

	Електронен адрес
	JeanMarie.Rogue@eesc.europa.eu





· Европейска стратегия за миграцията и убежището

	Докладчик
	José Antonio MORENO DÍAZ (група „Работници“ — ES)

	
	

	Отправни документи
	COM(2026) 45 final
EESC-2026-00703-00-00-AC

	
	


Основни аспекти
ЕИСК:
· [bookmark: _Toc235200275][bookmark: _Toc239150208]отбелязва първата Европейска стратегия за управление на убежището и миграцията и признава намерението ѝ да предостави всеобхватна рамка за действие на ЕС през следващите пет години. Счита обаче, че стратегията отразява небалансиран подход, който дава приоритет на контрола, ограничаването и връщането за сметка на една истински всеобхватна, основана на права миграционна политика;
· [bookmark: _Toc235200276][bookmark: _Toc239150209]препоръчва на Европейската комисия да възстанови баланса на стратегията, като постави еднакъв акцент върху законните пътища на миграция, политиките в областта на интеграцията и приобщаването и защитата на основните права. Към миграцията следва да се подхожда по-скоро като към структурно, многостранно явление със социално, икономическо и хуманитарно измерение, отколкото главно като към предизвикателство за сигурността;
· [bookmark: _Toc235200277][bookmark: _Toc239150210]призовава за въвеждането на ясни, достъпни и диверсифицирани законни пътища за миграция към ЕС, които да обхващат всички равнища на умения и цели, включително трудовата миграция, събирането на семейства и хуманитарния прием;
· [bookmark: _Toc235200278][bookmark: _Toc239150211]настоятелно призовава Комисията и държавите членки да гарантират, че всички свързани с миграцията мерки са в пълно съответствие с Хартата на основните права на Европейския съюз. За това са необходими обвързващи, независими и прозрачни механизми за наблюдение, по-специално по външните граници на ЕС и при процедурите за връщане;
· [bookmark: _Toc235200279][bookmark: _Toc239150212]настоятелно препоръчва укрепване на процедурните гаранции в системите за предоставяне на убежище, включително правото на индивидуална оценка, достъп до правна помощ и ефективна съдебна защита;
· [bookmark: _Toc235200280][bookmark: _Toc239150213]призовава за по-балансиран подход към връщанията, като се гарантира, че те остават крайна мярка в рамките на една по-широка, хуманна и ефективна миграционна политика;
· [bookmark: _Toc235200281][bookmark: _Toc239150214]настоятелно призовава Комисията значително да засили измерението на стратегията, свързано с интеграцията, като отпусне подходящи финансови ресурси, определи измерими цели и насърчи активното участие на социалните партньори, местните власти и организациите на гражданското общество;
· [bookmark: _Toc235200282][bookmark: _Toc239150215]изразява загриженост относно това дали изпълнението на стратегията ще бъде в пълно съответствие с основните ценности на Съюза, по-специално зачитането на основните права, човешкото достойнство, солидарността и върховенството на закона. Подчертава, че надеждността и легитимността на миграционната политика на ЕС ще зависят от степента, в която тези принципи се спазват ефективно на практика.

	За контакт
	Triin Aasmaa Gomes

	Тел.
	+32 25469524

	Електронен адрес
	Triin.AasmaaGomes@eesc.europa.eu




· Стратегия за равенство между половете (2026—2030 г.)

	Докладчик
	Juliane Marie NEIIENDAM
(група „Организации на гражданското общество“ — DK)


	Отправни документи
	COM(2026) 113 final
EESC-2026-01052-00-00-AC



Основни аспекти

ЕИСК:

· приветства Стратегията за равенство между половете (2026—2030 г.) като подновен ангажимент за постигане на напредък в областта на равенството в Европейския съюз, по-специално във време на нарастващи враждебни реакции срещу тези цел;
· подкрепя предложената рамка на ЕС за ефективност и отчетност по линия на многогодишната финансова рамка (МФР), с която равенството между половете се интегрира като хоризонтален принцип във всички програми на ЕС за финансиране, като същевременно се гарантират пропорционални изисквания и се избягва ненужната административна тежест, особено за МСП;
· отново изтъква необходимостта от укрепване на рамката на ЕС за равенство, включително постигане на напредък по предложената хоризонтална Директива за равно третиране, и призовава за по-ясни показатели, ефективен мониторинг и по-силни връзки между целите за равенство и инструментите на политиката на ЕС;
· подчертава, че яснотата и съгласуваността при прилагането на ключови понятия, включително на равенството между половете, интерсекционалността и интегрирането на принципа на равенство между половете;
· призовава за защита на гражданските пространства, включително на тези онлайн, и за продължаваща подкрепа и финансиране за организациите на гражданското общество, работещи за постигане на напредък в областта на равенството и основните права;
· насърчава подкрепата за учителите и всички равнища на образователните системи с цел справяне с дискриминацията, омразата онлайн, дезинформацията и свързаните с пола стереотипи;
· насърчава усилията за увеличаване на участието на мъже в секторите, в които преобладават жени, като например работата по полагане на грижи, наред с мерки за подобряване на условията на труд, перспективите за професионално развитие и привлекателността на тези сектори;
· призовава Европейската комисия да гарантира пълното и ефективно транспониране и прилагане във всички държави членки на Директивата относно прозрачността в заплащането;
· признава, че участието на жените във вземането на решения на всички равнища, включително в политическия, икономическия и обществения живот, както и в процесите, свързани с изграждане на мира и постигане на сигурност, трябва да бъде засилено.

	За контакт
	Gabriela Grasu

	Тел.
	+32 25469162

	Електронен адрес
	Gabriela.Grasu@eesc.europa.eu




· Пътна карта за качествени работни места

	Докладчик
	Claude ROLIN (група „Работници“ — BE)

	
	

	

	Отправни документи 
	COM(2025) 944 final

	
	EESC-2026-00356-00-00-AC



Основни аспекти

ЕИСК:

· приветства съобщението на Комисията относно „пътната карта за качествени работни места“ и подчертава, че устойчивата конкурентоспособност на Европейския съюз, производителността, иновациите и социалният напредък трябва взаимно да се укрепват. В условия на екологичен, цифров, демографски и геоикономически преход качеството на работните места представлява съществен елемент на издръжливостта на европейския икономически и социален модел;
· [bookmark: _Toc235200283][bookmark: _Toc239150216]счита, че тази инициатива трябва да е съгласувана със съществуващата уредба, по-специално Европейския стълб на социалните права, действащите европейски директиви, инструментите за координация и финансирането от ЕС. Препоръчва да се следи за яснотата, пропорционалността и правната сигурност на всяко бъдещо действие, без да се дублират вече съществуващите механизми и като се отчитат разнообразието на националните системи на колективни трудови правоотношения и секторните реалности;
· препоръчва да се насърчава общ подход към качеството на работните места, основан на общи показатели, които могат да бъдат включени в набора от социални показатели. Тези показатели следва да се основават на работата на ОИСР, МОТ и Eurofound, без да се добавя ненужна административна тежест. Показателите биха могли да обхващат доходите, здравословните и безопасни условия на труд, обучението и уменията, качеството на работното време, автономността, равното третиране и недискриминацията, социалния диалог и представителство на работниците;
· подчертава, че за качествени работни места е необходима благоприятна среда за инвестициите, иновациите, преходите и развиването на компетентности. Трябва да се обърне специално внимание на МСП, социалната икономика и секторите, изправени пред недостиг на работна сила, за да се съчетаят качеството на работните места, конкурентоспособността и териториалното сближаване;
· счита, че социалният диалог и колективното договаряне трябва да заемат централно място във всяка европейска инициатива, за да може реакциите да бъдат съобразени с действителността, да се подпомогнат трансформациите, да се укрепи предвидимостта и работниците да бъдат приобщени към промените.

	За контакт
	Ana Dumitrache

	Тел.
	+32 25468131

	Електронен адрес
	Ana.Dumitrache@eesc.europa.eu 





· Към ясна рамка на ЕС за командироването на граждани на трети държави: гарантиране на истинско командироване, правна сигурност и лоялна конкуренция

	Докладчик

	David HAFNER (група „Работници“ — AT)

	Отправни документи
	Становище по собствена инициатива
EESC-2026-00659-00-00-AC



Основни аспекти

ЕИСК:

· [bookmark: _Toc235200284][bookmark: _Toc239150217]подчертава особената уязвимост на командированите работници — граждани на трети държави (ГТД), която се изостря от проблемите, свързани с тълкуването и прилагането на съществуващата правна рамка и недостатъчното прилагане във всички държави членки;
· [bookmark: _Toc235200285][bookmark: _Toc239150218]призовава за по-голяма яснота при тълкуването и прилагането и по-последователно изпълнение на съществуващата рамка на ЕС, включително по-ясни и по-достъпни насоки относно съответната съдебна практика, за да се гарантират правна сигурност, еднакви условия на конкуренция и ефективна защита на работниците, както и на предприятията;
· [bookmark: _Toc235200286][bookmark: _Toc239150219]подчертава, че командироването на граждани на трети държави трябва да отговаря на действително трансгранично предоставяне на услуги и никога да не може да се използва за предоставяне на достъп до пазара на труда на приемащата държава членка или за предоставяне на работници на разположение на друго предприятие;
· [bookmark: _Toc235200287][bookmark: _Toc239150220]приветства неотдавнашното политическо споразумение относно преразглеждането на регламентите за координация на системите за социална сигурност, което изисква три месеца преди командироването да се извърши предварително включване в системата за социална сигурност на изпращащата държава членка. Споразумението предоставя важна отправна точка за това как да се оцени връзката с пазара на труда на изпращащата държава членка;
· [bookmark: _Toc235200288][bookmark: _Toc239150221]подчертава, че истинското командироване предполага реална и проверима връзка между работника и пазара на труда на изпращащата държава членка, и призовава за гарантиране на ясни и оперативни критерии за оценяването на тази връзка, включително елементи като действителната заетост, покритие от системите за социална сигурност и когато е приложимо, спазване на данъчните задължения и наличие на реална икономическа дейност в изпращащата държава членка от страна на работодателя, за да се избегнат дружества „пощенски кутии“;
· [bookmark: _Toc235200289][bookmark: _Toc239150222]подчертава нарастващата роля на посредниците, веригите за набиране на персонал и агенциите за временна заетост при командироването на граждани на трети държави и призовава за по-добро прилагане на правилата, за да се гарантира, че тези договорености съответстват на действителното предоставяне на услуги и с тях не се злоупотребява с цел улесняване на незаконната миграция, както и че не представляват обикновено предоставяне на работна ръка, включително чрез по-строго прилагане на критерии, свързани със значителни дейности, и борба с предприятията „пощенски кутии“;
· [bookmark: _Toc235200290][bookmark: _Toc239150223]подчертава, че е важно да се засили ролята на Европейския орган по труда, включително чрез укрепване на неговия мандат и гарантиране, че той разполага с подходящи ресурси и по-добро използване на цифровите инструменти за откриване и предотвратяване на злоупотреби;
· [bookmark: _Toc235200291][bookmark: _Toc239150224]приветства предстоящото изготвяне на пакет за справедлива трудова мобилност като възможност за по-нататъшно укрепване на справедливата трудова мобилност, включително чрез разработването на Европейския паспорт за социална сигурност (ESSPASS) в подкрепа на цифровизацията и трансграничната проверка на удостоверенията за социална сигурност, по-специално формуляр А-1 (PD A1);
· [bookmark: _Toc235200292][bookmark: _Toc239150225]призовава за по-добър достъп до информация относно правата и задълженията, включително чрез целенасочени информационни мерки и сътрудничество със социалните партньори, както и за подходяща подкрепа от ЕС, включително финансиране и програми, за да се гарантира ефективна и достъпна информация и насоки за командированите работници — граждани на трети държави, с активното участие на социалните партньори, и за подходящи мерки за подкрепа, за да се улесни ефективното упражняване на правата на тези работници.

	За контакт
	Bartek Bednarowicz

	Тел.
	+32 25469229

	Електронен адрес
	Bartek.Bednarowicz@eesc.europa.eu





[bookmark: _Toc24617160][bookmark: _Toc75527082][bookmark: _Toc239150226]ТРАНСПОРТ, ЕНЕРГЕТИКА, ИНФРАСТРУКТУРИ, ИНФОРМАЦИОННО ОБЩЕСТВО

· Стратегия на ЕС за пристанищата

	Докладчик
Съдокладчик
	Joan ROGET ALEMANY (група „Работодатели“ — ES)
Baiba MILTOVIČA (група „Организации на гражданското общество“ — LV)


	Отправни документи
	COM(2026) 112 final
EESC-2026-00763-00-00-AC



Основни аспекти

ЕИСК:
· смята, че успехът на стратегията на ЕС за пристанищата ще зависи от интегрираното управление, дългосрочното планиране на инвестициите, координацията между различни области на политиката и солидна социална основа, която гарантира достойни условия на труд, лоялна конкуренция и активен социален диалог, като същевременно се вземат предвид правата на пътниците;
· призовава за извършване на внимателна оценка на отражението на регулаторните мерки върху конкурентоспособността на пристанищата на ЕС, като се избягват нарушенията спрямо пристанища извън ЕС;
· е на мнение, че пристанищата са основни работни места, които са от главно значение за европейската икономика и търговия, и че техният принос е от съществено значение за благосъстоянието на обществата и навременното разпределение на стоки, енергия и услуги;
· препоръчва оказване на решителна финансова подкрепа и изясняване на нейните условия; призовава за справедливо разпределение на финансирането от ЕС в областта на климата и енергетиката, включително приходите от СТЕ, в подкрепа на декарбонизацията и уменията при същевременно предотвратяване на непропорционалната тежест на разходите, за по-целенасочена подкрепа за МСП в сектора, по-малките пристанища и операторите, които не извършват линейно корабоплаване, и за изрично включване на сектора на рибарството в предстоящите инвестиционни инструменти, по-специално в Плана за инвестиции за устойчив транспорт;
· подчертава необходимостта от контрол на финансирането и собствеността на пристанищата, включително вертикалната интеграция и стратегическите придобивания. Призовава за по-голяма прозрачност в структурите на собственост и контрола на пристанищните активи;
· призовава за по-стриктно прилагане и оперативна съвместимост на единната европейска среда за морско информационно обслужване (EMSWe);
· счита, че:
· конкурентоспособността на пристанищата в ЕС би трябвало да бъде засилена чрез цифровизация и използване на изкуствен интелект;
· трябва да се гарантират доставките на чиста енергия; 
· политиките за сигурност би трябвало да разглеждат условията на труд и сигурността на работното място;
· морската свързаност на островите и периферните региони е от основно значение за териториалното сближаване, икономическата устойчивост и достъпността и би трябвало да намери отражение в политиката на ЕС в областта на пристанищата и транспорта.

	За контакт
	Maja Radman

	Тел.
	+32 25469051

	Електронен адрес
	Maja.Radman@eesc.europa.eu





· План за действие относно сигурността, свързана с дроновете и анти-дрон системите

	Докладчик
	Miroslav HAJNOŠ (група „Работници“ — SK)


	Отправни документи
	COM(2026) 81 final
EESC-2026-00618-00-00-AC



Основни аспекти

ЕИСК:

· подкрепя целта за укрепване на капацитета за подготвеност, разкриване и реакция и за възпиране на злонамереното използване на дронове, като същевременно подчертава, че всички мерки трябва да останат пропорционални и в съответствие с основните права, неприкосновеността на личния живот, защитата на данните, правната сигурност и демократичната отчетност;
· подчертава неотложния характер на променящата се среда на заплахи от дронове и анти-дрон системи с оглед на бързото технологично развитие в неотдавнашните конфликти и хибридни операции; 
· подчертава, че безопасността на въздухоплаването и обществената безопасност трябва да останат първостепенен приоритет при планирането и прилагането на мерки за противодействие на дронове, като се запазва оперативната цялост на Европейската система за управление на въздушното движение (УВД);
· подчертава управленското, оперативното и човешкото измерение на дроновете и анти-дрон системите; 
· приветства укрепването на европейската промишлена и технологична база в областта на дроновете и анти-дрон системите и признава „икономиката на ниска надморска височина“ като възможност за изграждане на бъдещи европейски икономически предимства и като двигател за иновации, конкурентоспособност и възможности за износ;
· подкрепя мерките за защита на критичната инфраструктура, включително стрес тестване, разполагане на системи за противодействие на дронове и съвместно възлагане на поръчки, като същевременно подчертава, че трябва да се оценяват икономическите, оперативните, правните, свързаните с отговорността и работната сила последствия, особено за по-малките оператори.

	За контакт
	Albert Precup

	Тел.
	+32 25469326

	Електронен адрес
	Albert.Precup@eesc.europa.eu 





· Агенция на Европейския съюз за космическите услугиu

	Докладчик
	Miroslav HAJNOŠ (група „Работници“ — SK)


	Отправни документи
	COM(2026) 152 final
EESC-2026-01350-00-00-AC



Основни аспекти

ЕИСК:

· приветства създаването на Агенцията на Европейския съюз за космическата програма чрез самостоятелен учредителен акт, който значително укрепва правната сигурност, непрекъснатостта и институционалната стабилност на космическата инфраструктура на ЕС;
· подчертава, че спътниковите услуги за определяне на местоположението, навигация и синхронизация заедно с услугите за наблюдение на Земята, са жизненоважни активи за единния пазар на ЕС;
· препоръчва Агенцията да се подготви за бъдещото сътрудничество с предстоящия Европейски фонд за конкурентоспособност чрез разработване на рационализирани процедури за достъп и целенасочени мерки за подкрепа на МСП и стартиращите предприятия;
· изразява загрижеността си във връзка с нарастващия структурен недостиг на квалифицирани инженери, анализатори на данни и специалисти в областта на киберсигурността. Агенцията следва да работи в тясно сътрудничество с академичните институции и социалните партньори за насърчаване на образованието в областта на НТИМ и инициативите за повишаване на професионалната квалификация и преквалификация;
· подкрепя въвеждането на оперативни механизми и механизми за управление на кризи 24 часа в денонощието, 7 дни в седмицата за защита на космическите активи на ЕС от хибридни заплахи, киберзаплахи и заплахи, свързани с метеорологичните явления в космическото пространство. Тези мерки обаче трябва стриктно да спазват трудовите стандарти и правилата за работното време на ЕС;
· настоява, че предложената рамка, съгласно която Агенцията събира такси и възнаграждения за услуги, трябва да бъде структурирана предпазливо, за да се избегне създаването на финансови пречки за по-малките европейски новатори;
· подчертава значението на строгата структурна независимост на Съвета за акредитация на сигурността в рамките на Агенцията и приема предпазливо предложения тримесечен механизъм за мълчаливо одобрение с цел предотвратяване на процедурни застои, като настоява, че той не трябва да застрашава техническата безопасност или независимостта на решенията за акредитация;
· подчертава, че задачите на Агенцията трябва да бъдат определени с достатъчна правна сигурност, като се избягват неясни формулировки, които биха могли да размият отговорностите или да отслабят оперативния мандат на Агенцията. 

	За контакт
	Giorgia Andrea Bordignon

	Тел.
	+32 25468535

	Електронен адрес
	GiorgiaAndrea.Bordignon@eesc.europa.eu




· Осигуряване на финансово достъпна и стабилна енергия за европейските енергоемки отрасли по примера на химическия сектор

	Докладчик
	Mateusz SZYMAŃSKI (група „Работници“ — PL) 


	Отправни документи
	Становище по собствена инициатива

	
	EESC-2026-00710-00-00-AC



Основни аспекти

ЕИСК:

· подчертава, че европейските енергоемки отрасли, и по-специално химическата промишленост, са изправени пред дълбока структурна криза, породена главно от трайно високи и нестабилни разходи за енергия, слабите инвестиции и световната конкуренция; 
· изтъква, че запазването и развитието на съществуващата производствена база в съответствие с новата цел на ЕС в областта на промишлеността е от съществено значение за избягване на загубата на производствени мощности, ноу-хау и умения, както и за предотвратяване на структурни технологични зависимости в стратегически сектори;
· счита, че е крайно време е да се възстанови балансът между петте ключови стълба на енергийния съюз — сигурност, вътрешен енергиен пазар, енергийна ефективност, декарбонизация и конкурентоспособност;
· посочва, че политиките трябва да бъдат съгласувани и да дават приоритет на защитата на работните места и висококачествената заетост съгласно съответната трудова и социална нормативна уредба и приложимите колективни трудови договори;
· подчертава, че ключова допълнителна мярка следва да бъде реформа на СТЕ на ЕС и резервът за стабилност на пазара с цел намаляване на прекомерната нестабилност на цените и несигурността на инвестициите чрез ограничаване на спекулативните операции;
· счита, че е необходимо да се гарантира, че енергийният преход е реалистичен и гъвкав, като се отчитат националните реалности, включително геоморфологичните условия.

	За контакт
	Albert Precup

	Тел.
	+32 25469326

	Електронен адрес
	Albert.Precup@eesc.europa.eu





· Малки модулни реактори

	Докладчик
Съдокладчик
	Christophe BÉGUINET (група „Работници“ — FR)
Domantas TRACEVIČIUS (група „Организации на гражданското общество“ — LT)


	Отправни документи
	COM(2026) 117 final
EESC-2026-00981-00-00-AC



Основни аспекти

ЕИСК:

· признава значението на стратегия за разработването и внедряването на малки модулни реактори (ММР) в Европа;
· счита, че европейската стратегия за ММР следва да се основава на изисквания за стандартизация по продуктови семейства, при условие че се съблюдават най-високите стандарти за безопасност;
· отбелязва, че решенията относно технологиите за реактори следва да бъдат придружени от съответна оценка на изискванията за доставки, производство, транспорт, съхранение и рециклиране на гориво и управление на отпадъците;
· подчертава, че в стратегията за тези вериги за създаване на стойност на ММР като приоритет следва да се изведе насърчаването на работните места, които се изискват, включително преквалификация на работници;
· изтъква, че държавите членки трябва да сближат позициите си, така че да се достигне до много ограничен набор от решения за ММР, при условие че бъде запазено технологичното многообразие, когато е необходимо, за да се намали системният риск и да се избегне технологично закрепостяване, т.е. най-вероятно общият брой на тези решения няма да е повече от четири или пет;
· призовава незабавно да се стартира пътна карта за финансиране със справедливо поделяне на риска и тежестта между частните инвеститори и публичния сектор, включително строги механизми за контрол на разходите, прозрачност и споделяне на риска с частните инвеститори.

	За контакт
	Albert Precup

	Тел.
	+32 25469326

	Електронен адрес
	Albert.Precup@eesc.europa.eu





· Европейска високоскоростна железопътна мрежа до 2040 г.

	Докладчик
	Dumitru FORNEA (група „Работници“ — RO)


	Отправни документи
	Становище по собствена инициатива
EESC-2026-01157-00-00-AC



Основни аспекти

ЕИСК:

· счита, че изграждането на истинска европейска високоскоростна железопътна мрежа до 2040 г. трябва да се превърне в стратегически приоритет за Съюза — толкова амбициозен, колкото са и единният пазар, еврото и Зеленият пакт;
· смята, че укрепването на свързаността по направленията Запад—Изток и Север—Юг, особено в централните и периферните региони, е от съществено значение за засилването на икономическото, социалното и териториалното сближаване в целия ЕС; 
· подчертава, че един координиран подход на ЕС може да укрепи промишлените екосистеми, да стимулира иновациите и да гарантира висококачествена заетост по цялата верига за създаване на стойност;
· счита, че:
· трансграничните коридори с висока европейска добавена стойност следва да станат приоритет;
· управлението трябва да бъде прозрачно и следва да се разработят иновативни инструменти за финансиране, включително стратегическо използване на приходите от СТЕ в подкрепа както на трансграничната свързаност, така и на модернизацията на националните железопътни мрежи;
· оперативната съвместимост трябва да се превърне в безусловна цел, а цифровизацията и изкуственият интелект следва да бъдат напълно интегрирани; 
· високоскоростната железопътна мрежа трябва да остане достъпна, приобщаваща и ориентирана към ползвателите, докато Европа трябва спешно да инвестира в умения, професионално обучение, чиракуване, преквалификация и развитие на работната сила.

	За контакт
	Maja Radman

	Тел.
	+32 25469051

	Електронен адрес
	Maja.Radman@eesc.europa.eu





· Стратегия на ЕС за жилищно строителство

	Докладчик
	Thomas KATTNIG (група „Работници“ — AT)


	Отправни документи
	COM(2025) 991 final

	
	EESC-2026-00255-00-00-AC



Основни аспекти

ЕИСК:

· приветства стратегията за жилищно строителство в рамките на плана за жилища на достъпни цени, но настоятелно призовава Комисията да представи бързо обявените инициативи и да приеме далеч по-амбициозни мерки за справяне със структурната жилищна криза, като предвиди необходимите рамкови условия, за да може строителството да служи като катализатор за финансово достъпни, устойчиви и висококачествени жилища, като включи правото на подходящо и финансово достъпно жилищно настаняване в първичното право на ЕС, като осигури достатъчно финансиране и отдели повече внимание на уязвимите групи и на устойчивостта. При подкрепата за жилищното настаняване, в зависимост от случая, трябва да се дава приоритет на преобразуването, санирането и строителството на нови сгради и да се насърчават неутрални по отношение на климата и ресурсно ефективни строителни методи, колективно настаняване и алтернативни подходи за мобилност, които подобряват качеството на живот на хората;
· критикува липсата на ясни насоки за земеползването и териториалното устройство и призовава за ефективна стратегия за развитие на селските райони и доказани инструменти, включително задължителен дял субсидирани жилища на достъпни цени;
· счита, че иновациите са от съществено значение за по-бързото, надеждно и устойчиво строителство на достъпни цени, като същевременно се повишава привлекателността на занаятчийските професии. Ето защо приветства ускореното разработване на стандарти в рамките на новия Регламент за строителните продукти и призовава за засилване на ролята на ЕС в международните органи за стандартизация. Цифровизацията не следва да се ограничава до строителните проекти. Тя следва да се използва и за укрепване на прилагането на трудовите права, качеството на работните места, условията на труд и интереса на потребителите.

	За контакт
	Francesco Napolitano

	Тел.
	+32 25468921

	Електронен адрес
	Francesco.Napolitano@eesc.europa.eu





· Стратегическо съхраняване на енергия за Европейския енергиен съюз

	Докладчик
	Thomas KATTNIG (група „Работници“ — AT)

	Съдокладчик
	Konstantinos MOUSOUROULIS (група „Работодатели“ — EL)


	Отправни документи
	Становище по собствена инициатива
EESC-2026-00653-00-00-AC



Основни аспекти

ЕИСК:
· счита, че съхраняването на енергия е необходимо, за да се гарантира, че енергийният преход е осъществим, финансово достъпен, социално справедлив и териториално балансиран. Въпреки това ЕС не разполага със съответна всеобхватна стратегия; 
· призовава Комисията да представи общи насоки и стратегии относно: 
· интегрирането на плановете за съхраняване в националните планове в областта на енергетиката и климата, като по този начин се гарантира, че развитието на съхраняването е пропорционално на развитието на възобновяемите енергийни източници;
· производството и вноса на суровини от критично значение без създаване на нови зависимости; 
· поддръжката на системата за съхраняване на енергия с батерии, удължаването на експлоатационния срок, повторната употреба и рециклирането;
· интегрирането на съхраняването в политиките за децентрализирани решения, енергийни общности и уязвими потребители;
· обвързването на съхраняването с цифровизацията и киберсигурността на енергийната инфраструктура, като това включва устойчивост срещу кибератаки и хибридни заплахи, както и планиране на новите центрове за данни въз основа на критерии, включващи наличието на капацитет на мрежата, енергийната ефективност, гъвкавостта, сигурността на доставките и справедливото разпределение на разходите;
· приветства направеното от Комисията съобщение за това, че обхватът на настоящата национална клауза за дерогация за разходите за отбрана би могъл да се разшири, за да се намали зависимостта от вносни изкопаеми горива, и по този начин да се допринесе за сигурността и отбраната на Европа; приветства и създаваната по този начин възможност тази допълнителна гъвкавост да се използва за инвестиране в технологии за съхраняване и инфраструктура за екологична енергия;
· счита, че пазарните инвестиции сами по себе си няма да осигурят необходимия мащаб, време и вид съхраняване. Във връзка с това от съществено значение са публичното стратегическо планиране, допълнителното публично финансиране, подкрепата от страна на Европейската инвестиционна банка, регулираните пазари, публичната собственост, моделите на регулирани активи, публично-общностните партньорства, регулаторните рамки и дългосрочните инвестиционни модели; 
· подчертава, че инфраструктурата за съхраняване на енергия представлява част от услугите от общ интерес и следва да се третира по съответния начин, включително чрез инструменти за планиране и финансиране и, където е целесъобразно, чрез публична собственост или контрол;
· призовава политиките на ЕС за съхраняване да подкрепят създаването на качествени работни места, повишаването на квалификацията, техническото образование и социалния диалог. ЕС трябва да обвърже технологичния прогрес с високи трудови и социални стандарти. 

	За контакт
	Giorgia Andrea Bordignon

	Тел.
	+32 25468535

	Електронен адрес
	GiorgiaAndrea.Bordignon@eesc.europa.eu






[bookmark: _Toc75527083][bookmark: _Toc239150227]ЕДИНЕН ПАЗАР, ПРОИЗВОДСТВО И ПОТРЕБЛЕНИЕ

· Акт за ускоряване на промишлеността

	Докладчик
	Konstantinos DIAMANTOUROS (група „Работодатели“ — EL)

	
	

	Отправни документи
	COM(2026) 100 final
EESC-2026-00379-00-00-AC



Основни аспекти

ЕИСК:

· приветства Акта за ускоряване на промишлеността като навременен отговор на намаляващата конкурентоспособност на промишлеността, външния икономически натиск и необходимостта от укрепване на стратегическата промишлена база на Европа; 
· подкрепя целта за увеличаване на производството така, че то да достигне 20 % от БВП на ЕС до 2035 г., и същевременно призовава за допълнителни показатели за декарбонизация, електрификация, ефективно използване на ресурсите, качествени работни места и стратегическа автономност; 
· подкрепя по-бързото и по-ефективно издаване на разрешения, включително цифрови процедури и зони за ускорено внедряване, при условие че се замитат изцяло гаранциите за опазване на околната среда, изискванията за участието на обществеността, достъп до правосъдие и регионален баланс; 
· подкрепя въвеждането на изисквания за ниски въглеродни емисии и „Произведено в ЕС“, като същевременно призовава за по-строги гаранции за реципрочност, ефективна защита на европейските вериги за създаване на стойност и включване на стоманата наред с цимента и алуминия; 
· подчертава, че трансформацията на промишлеността трябва да бъде придружена от подходяща инфраструктура, квалифицирана работна сила, мерки за справедлив преход, преквалификация и повишаване на квалификацията и предварителни условия в социалната сфера, обвързани с публичната подкрепа.


	За контакт
	Silvia Staffa

	Тел.
	+32 25468378

	Електронен адрес
	Silvia.Staffa@eesc.europa.eu 





· EU Inc. — единен хармонизиран набор от правила за иновативните дружества в целия ЕС

	Докладчик
Съдокладчик
	Maxi Katharina LEUCHTERS (група „Работници“ — DE)
Antonio GARCÍA DEL RIEGO (група „Работодатели“ — ES)


	Отправни документи
	COM(2026) 321final 

	
	EESC-2026-00744-00-00-AC



Основни аспекти

ЕИСК:

· отбелязва, че предложението относно дружествата EU Inc. има за цел да превърне ЕС в по-привлекателно място за стартиране, разрастване и задържане на предприятия, като се използва набор от инструменти за управление и финансиране, които да се прилагат интегрирано, цифрово и трансгранично;
· подчертава факта, че ефективното и устойчиво корпоративно управление е ключов елемент от успеха на дружествата и трябва да бъде част от всяка тяхна правно-организационна структура, като включва пропорционални гаранции;
· отбелязва, че седалището и основното място на стопанска дейност на EU Inc. може да се намират в различни държави членки, и посочва, че рамката на EU Inc. трябва да предвижда ефективни гаранции срещу измами, изпиране на пари, неправомерни корпоративни договорености и заобикаляне на правата на работниците на участие;
· счита, че формата на EU Inc. следва да остане достъпна за дружества, различни от стартиращи и разрастващи се предприятия с висок растеж, когато използването ѝ допринася за трансгранична дейност, иновации, инвестиции, растеж и създаване на работни места;
· подчертава, че алтернативните структури на собственост, включително собствеността на управителите, кооперациите и фондациите, могат да бъдат потенциален източник на иновации и дългосрочна ориентация;
· насърчава Европейската комисия да работи за хармонизирана счетоводна рамка, приложима за стартиращи и разрастващи се предприятия, с която да се създаде единен набор от правила за финансова отчетност на равнището на ЕС;
· подчертава, че предложението не бива да засяга принципите, залегнали в Регламента „Рим I“ относно приложимото право към договорните задължения, и по-специално индивидуалните трудови права.

	За контакт
	Marco Manfroni

	Тел.
	+32 25469140

	Електронен адрес
	Marco.Manfroni@eesc.europa.eu





[bookmark: _Toc70322234][bookmark: _Toc75527084][bookmark: _Toc239150228]ЗЕМЕДЕЛИЕ, РАЗВИТИЕ НА СЕЛСКИТЕ РАЙОНИ, ОКОЛНА СРЕДА

· Целево изменение — План за действие на ЕС за торовете

	Отправни документи
	Становище от категория В
COM(2026) 282 final

	
	EESC-2026-01934-00-00-AC



Основни аспекти

Тъй като Комитетът вече изрази своята гледна точка по съдържанието на въпросното предложение в своите становища „Преразглеждане на МКВЕГ“[footnoteRef:1], прието на 19.3.2026 г., и „Стратегия на ЕС за торовете“[footnoteRef:2], прието на 22.3.2023 г., той взе решение да не изготвя ново становище по въпроса, а да се позове на изложената в горепосочените документи позиция. [1: 	OВ C, C/2026/3243, 2.7.2026 г., ELI: http://data.europa.eu/eli/C/2026/3243/oj.]  [2: 	OВ C 184, 25.5.2023 г., стр.109.] 


	За контакт
	Martine Delanoy

	Тел.
	+32 25469802

	Електронен адрес
	Martine.Delanoy@eesc.europa.eu





· Стратегия за устойчиво животновъдство 2026 г.

	Докладчик
	Joe HEALY (група „Организации на гражданското общество“ — IE)

	Съдокладчик
	Florian DALSTEIN (група „Работници“ — RO)


	Отправни документи
	Проучвателно становище по искане на ирландското председателство на Съвета на ЕС
EESC-2026-01422-00-00-AC



Основни аспекти

ЕИСК:

· приканва Европейската комисия да приеме положителна стратегия на ЕС за животновъдството, основана на оптимизиране на устойчивото разширяване, растежа и ефективността на производството и защита на модела на семейните земеделски стопанства в ЕС, подкрепен от най-високите производствени, екологични, етични и социални стандарти;
· изтъква, че новата стратегия на ЕС за животновъдството трябва да подкрепя земеделските стопани по положителен начин и да признае, че устойчивото животновъдно производство е ключова част от решението за справяне с икономическите, екологичните и социалните предизвикателства, пред които е изправено обществото; 
· призовава за възстановяване на бюджета на ОСП до равнище от 0,5 % от БВП на ЕС като критична отправна точка за финансиране на устойчивия преход на животновъдния сектор, както и за създаването на специален фонд на ЕС за животновъдството в допълнение към ОСП и извън нея, за да се преодолее недостигът на инвестиции;
· призовава да се гарантира, че еквивалентността на стандартите е неподлежащ на преговори компонент на всички бъдещи търговски споразумения на ЕС, за да се защитят по-високите стандарти на ЕС;
· подчертава необходимостта да се окаже подкрепа за екстензивните, регенеративните, агролесовъдните и биологичните системи за животновъдство, които имат положителна роля за задоволяване на потребителското търсене и подобряване на околната среда, биологичното разнообразие и здравето на почвите; подчертава необходимостта от увеличаване на подкрепата за производството на растителни протеини за храни и фуражи в ЕС, като се отчитат тесните връзки между стратегията за животновъдството и предстоящия план за действие в областта на протеините;
· отправя искане за приемане на стратегия за износ на животински протеини, основана на най високите стандарти за устойчиво производство, с акцент върху намаляването на глобалните емисии на парникови газове, увеличаването на достъпа до пазара и износа за трети държави и намаляването на ограниченията за достъп до пазара, свързани със санитарните и фитосанитарните мерки;
· признава хуманното отношение към животните за основен стълб на предстоящата стратегия за животновъдството и отправя искане за преразглеждане на законодателството на ЕС в областта на хуманното отношение към животните в съответствие с най-новите научни доказателства;
· призовава да се въведе задължително етикетиране „с произход от ЕС“/„с произход извън ЕС“ за всички хранителни продукти от животински произход, както и да се разгледа възможността за обозначаване на държавата на произход и да се проучат варианти на политиката за етикетиране на начина на отглеждане в стопанството (без използване на клетки/на открито);
· изтъква необходимостта от укрепване на позицията на земеделските стопани и от възстановяване на баланса на силите в хранителната верига;
· препоръчва да се разработи силна, обща за целия ЕС промоционална и образователна програма за месните и млечните белтъчни продукти в ЕС, основана на най-добрите в света производствени стандарти;
· отново изразява подкрепата си за подхода на ЕС „Едно здраве“ и необходимостта от по-добро финансиране от ЕС за справяне със здравни кризи. 

	За контакт
	Arturo Iniguez

	Тел.
	+32 25468768

	Електронен адрес
	Arturo.Iniguez@eesc.europa.eu




· Подход на ЕС за интегрирано управление на риска от горски пожари

	Докладчик
	Luis MIRA (група „Работодатели“ — PT)


	Отправни документи
	COM(2026) 330 final
EESC-2026-01150-00-00-AC



Основни аспекти

ЕИСК:

· [bookmark: _Toc239150229]приветства съобщението на Комисията относно интегрираното управление на риска от горски пожари, като отбелязва нарастващата сериозност и честота на това явление в Европейския съюз;
· [bookmark: _Toc239150230]счита обаче, че все още липсва достатъчно приоритизиране на превантивното измерение и че съществува структурен дисбаланс между политиките за превенция и тези за борба с пожарите и поради това призовава Комисията значително да укрепи стълба, посветен на превенцията; призовава в следващата МФР да бъде създаден специален фонд за предотвратяване на горски пожари, който да е напълно отделен от бюджета на ОСП;
· [bookmark: _Toc239150231]подчертава, че липсата на рентабилност на селскостопанските (пасища, отглеждане на култури) и горските дейности е ключов фактор за изоставянето на земи, което допринася за натрупването на горими материали и за увеличаването на риска от пожари и тяхната интензивност, и поради това счита, че е от съществено значение икономическото измерение да бъде включено в европейските политики;
· [bookmark: _Toc239150232]отбелязва, че значителна част от районите, засегнати от пожари, са публични терени, включително защитени зони и необработваема земя, което подчертава необходимостта от укрепване на отговорностите и механизмите за управление на държавите членки;
· [bookmark: _Toc239150233]подчертава спешната необходимост от обща европейска стратегия за горските пожари, като бъде отделено специално внимание на южните региони на Европа и се гарантира координиран и интегриран подход с подходящи финансови ресурси и с акцент върху средствата за самозащита и обучение на собствениците и работниците в селските и горските райони, благодарение на използването на оборудване с двойна употреба като цистерните за напояване;
· [bookmark: _Toc239150234]подчертава икономическото, екологичното, социалното и териториалното въздействие на горските пожари, които засягат непропорционално селските райони, като подкопават териториалното сближаване, заетостта и жизнеспособността на селскостопанските и горските дейности, както и постигането на екологичните цели;
· [bookmark: _Toc239150235]подчертава, че горските пожари оказват пряко въздействие върху целите на Съюза в областта на климата, включително декарбонизацията, тъй като причиняват значителни въглеродни емисии и унищожават естествени поглътители;
· [bookmark: _Toc239150236]подчертава щетите, причинявани от горските пожари на биологичното разнообразие чрез унищожаване на местообитания, загуба на видове и влошаване на състоянието на екосистемите, което подкопава издръжливостта на околната среда и целите на ЕС за опазване на природата;
· [bookmark: _Toc239150237]счита, че е необходимо да се преразгледат правилата, приложими по отношение на управлението на горите, за да се премахнат ограниченията, които могат да възпрепятстват активното и превантивното управление на териториите, особено в регионите, които са най-изложени на пожари, като се осигури балансирано и съобразено с местните условия управление на популациите на диви животни.

	За контакт
	Arturo Iniguez

	Тел.
	+32 25468768

	Електронен адрес
	Arturo.Iniguez@eesc.europa.eu




[bookmark: _Toc239150238]КОНСУЛТАТИВНА КОМИСИЯ ПО ИНДУСТРИАЛНИ ПРОМЕНИ

· Промишлена морска стратегия на ЕС

	Докладчик
	Stelios NERANTZAKIS (група „Работодатели“ — EL)

	Съдокладчик
	Franck UHLIG (Кат. 2 — FR)


	Отправни документи
	COM(2026) 111 final
EESC-2026-00828-00-00-AC



Основни аспекти

ЕИСК:

· приветства приемането на промишлената морска стратегия на ЕС като безпрецедентно постижение за морския сектор;
· приветства предложението за създаване на Алианс за промишлените вериги за създаване на стойност в сектора на ЕС за производство на морско оборудване и на Съвет на високо равнище за морските отрасли и пристанищата. Този алианс трябва да обхваща цялата промишлена верига за създаване на стойност в сектора за производство на морско оборудване и да включва корабособствениците и представителите на работниците като заинтересовани страни, като ги привлече възможно най-нагоре по веригата на вземането на решения;
· приветства целта на стратегията за укрепване на конкурентоспособността, устойчивостта и издръжливостта на европейския морски сектор като стратегически стълб на икономиката на ЕС;
· изтъква съществената роля на европейското корабоплаване за гарантиране на сигурността на енергетиката, храните и веригата на доставки и подчертава значението на запазването на неговата конкурентоспособност в световен мащаб, поддържането на отворени пазари и гарантирането на условия за справедлива търговия, основани на реципрочност, като същевременно се избягват протекционистки мерки;
· подкрепя визията на стратегията за консолидиране на световното лидерство на Европа в областта на високотехнологичните кораби, морското оборудване, технологиите и корабоплаването, за утвърждаване на Европа като лидер в развиващите се сегменти и укрепване на нейната промишлена позиция в стратегически сегменти;
· подчертава, че е важно да се гарантира наличието на безопасни, устойчиви, финансово достъпни, мащабируеми и съобразени с разпоредбите корабни горива във всички пристанища на ЕС и призовава Комисията да въведе обвързващи задължения за доставчиците на горива, за да се гарантира доставката на отговарящи на изискванията горива;
· напълно подкрепя призива приходите, генерирани в рамките на СТЕ на ЕС и FuelEU — сектор „Морско пространство“, да бъдат реинвестирани в морския сектор и подкрепя създаването на специален механизъм за финансиране с цел ускоряване на декарбонизацията;
· подчертава необходимостта от улесняване на достъпа до конкурентно финансиране на кораби чрез намаляване на регулаторните ограничения, по-специално съгласно таксономията на ЕС, и ограничаване на административната и финансовата тежест, включително за МСП;
· настоява, че е необходимо да се улесни достъпът до финансиране — както публично, така и частно — за да се преодолеят настоящите трудности, пред които е изправен морският сектор при достъпа до финансиране;
· подкрепя плана на стратегията за улесняване на дългосрочен поток от обществени поръчки за купувачи от ЕС/ЕИП, като същевременно се подготвя отрасълът за производство на морско оборудване да отговори на това търсене;
· подчертава ролята на Комитета за секторен социален диалог (КССД) в морския транспорт и в корабостроенето и кораборемонта за справяне с трудовите, социалните и регулаторните въпроси, включително уменията, условията на труд и развитието на работната сила;
· оценява фокуса на стратегията върху достъпа до умения и качествени работни места и напълно подкрепя съдържащите с нея предложения за идентифициране на недостига на умения, разработване на програми за преквалификация/повишаване на квалификацията, картографиране на морските професии и за подкрепа на създаването на мрежа от морски висши учебни заведения и центрове за професионално обучение в целия ЕС;
· призовава правилата на ЕС да бъдат приведени в съответствие с международното развитие на равнището на ММО, след като бъде постигнато глобално споразумение, тъй като липсата на привеждане в съответствие би могла да доведе до регулаторна разпокъсаност, двойни плащания за едни и същи емисии и нелоялна конкуренция, което в крайна сметка ще отслаби както ефективността по отношение на климата, така и глобалната конкурентоспособност на корабоплаването на ЕС.

